挂冠  其一
作者：李瓘
朝代：宋

paragraphs: 古云學古斯入官，我見學易而官難。
平生透破夢覺關，本來面目只儒酸。
吾親不侍若爲歡，不如歸去卧林間。
殿前三策瀝忠肝，多謝皇恩天地寬。
戲衫卸下白衣還，扁舟飛過子陵灘。
前修亦有逋與摶，聖世與之俱空閑。
何物种放太厚顔，山鬼移文伐其姦。
此行無復出閩山，休音息影谷之盤。
今朝釃酒酹雩壇，便向錢塘門挂冠。